অমল বোস

অমল বোস (জন্ম: ১৯৪৩ — মৃত্যু: ২৩ জানুয়ারি, ২০১২) বাংলাদেশের চলচ্চিত্র জগতের একজন খ্যাতিমান অভিনেতা ছিলেন। পাশাপাশি মঞ্চ, টিভি, বেতার, বিজ্ঞাপনচিত্রসহ সর্বক্ষেত্রেই দীপ্ত পদচারণা ছিল তার। তার প্রকৃত নাম অমলেন্দু বিশ্বাস। তিনি তার অভিনয় জীবন শুরু করেন মঞ্চ নাটকে অভিনয়ের মাধ্যমে। ১৯৬৩ সালে থেকে তিনি ক্লাব থিয়েটার-এ মঞ্চ নাটকে কাজ করেন। ১৯৬৬ সালে তিনি প্রথম রাজা সন্ন্যাসী ছবিতে অভিনয় করেন। অমল বোস ১৯৪৩ সালে ফরিদপুরের বোয়ালমারী উপজেলায় জন্মগ্রহণ করেন। তিনি ষাটের দশকের প্রথম থেকেই অভিনয়ের সঙ্গে যুক্ত হন। একাধারে মঞ্চ, টিভি, চলচ্চিত্র ও বেতার জগতে পদচারণা ছিল। সেই সুবাদে ঢাকাতেই তিনি জীবনের সিংহভাগ সময় কাটিয়েছেন। পরিবারের অন্যান্য সদস্যের মধ্যে ছিল তার স্ত্রী - স্বাতী বোস, একমাত্র মেয়ে - মন্দিরা বোস ও জামাই - ইন্দ্রজিৎ সরকার। জনপ্রিয় এ অভিনেতা পেশাগত জীবনে জুট মিলস্‌ কর্পোরেশনের সিনিয়র অফিসার হিসেবে কর্মরত ছিলেন। পরবর্তীতে ১৯৯৫ সালে চাকরি জীবন থেকে অবসর গ্রহণ করেন। ১৯৬০-এর দশকে অমল বোস তার অভিনয় জীবন শুরু করেন মঞ্চে অভিনয়ের মাধ্যমে। তিনি ১৯৬৩ সালে থেকে ঢাকা ক্লাব থিয়েটার-এ মঞ্চ নাটকে কাজ করেছেন। নুরুল মোমেনের নাটক আলো ছায়া তার নির্দেশনায় দারুণ জনপ্রিয়তা পায়। সেই সময় তিনি অবসর, সপ্তরূপা, শৈবাল ও রংধনু নাট্যগোষ্ঠীর সঙ্গে অসংখ্য নাটকে অভিনয় করেন। ১৯৬৬ সালে রাজা সন্ন্যাসী ছবিতে অভিনয় করে চলচ্চিত্রে পদার্পণ করেছিলেন। এরপর তিনি নীল আকাশের নিচে ও শ্বশুরবাড়ী জিন্দাবাদ-সহ বহু চলচ্চিত্রে অভিনয় করেন। অভিনয়ের পাশাপাশি একটি চলচ্চিত্র পরিচালনাও করেন অমল বোস। ১৯৭৫ সালে তিনি "কেন এমন হয়" নামক একটি চলচ্চিত্র পরিচালনা করেন। বাংলাদেশ টেলিভিশনের সার্বজনীন দুর্গাপূজা উপলক্ষে প্রচারিত বিশেষ নাটিকায় অসুর চরিত্রে অভিনয় করে তিনি 'জাতীয় মহিষাসুর' হিসেবে ব্যাপক পরিচিতি লাভ করেছিলেন। দীর্ঘ ৩৮ বছর ঐ চরিত্রে অভিনয় করেছিলেন তিনি। ভগবান শ্রীকৃষ্ণের জন্মাষ্টমীর বিশেষ নাটিকায় কংসের চরিত্রে অভিনয়েও তিনি ছিলেন অপ্রতিদ্বন্দ্ব্বী। এছাড়াও, বিশিষ্ট পরিচালক ও উপস্থাপক হানিফ সংকেত পরিচালিত জনপ্রিয় ম্যাগাজিন অনুষ্ঠান ইত্যাদি'র 'নানা-নাতি' পর্বে অমল বোসের নানা ও মোহাম্মদ শওকত আলী তালুকদারের নাতি চরিত্রটি বহুল আলোচিত হয়। অন্যান্য চলচ্চিত্র: রাজা সন্ন্যাসী নীল আকাশের নিচে মহুয়া সোনালী আকাশ চন্দন দ্বীপের রাজকন্যা গুনাই বিবি রাজলক্ষ্মী শ্রীকান্ত অবিচার আজকের প্রতিবাদ আমি সেই মেয়ে তোমাকে চাই মন মানে না - ব্রিটিশ মামা কাজের মেয়ে - এম আলী তুমি শুধু তুমি মায়ের সম্মান - কাশেম রং নাম্বার (২০০৪) - আওলাদ তোমার জন্য পাগল মন - আইনজীবী ভালোবাসা কারে কয় - পুলিশ অফিসার অমল বোস তার দীর্ঘ অভিনয় জীবনে নব্বইয়ের দশকে পরিচালক চাষী নজরুল ইসলাম নির্মিত "আজকের প্রতিবাদ" ছবিতে অভিনয়ের জন্য শ্রেষ্ঠ পার্শ্ব অভিনেতা হিসেবে জাতীয় চলচ্চিত্র পুরস্কার লাভ করেছিলেন। ২০১২ সালের ২৩ জানুয়ারিতে সিরাজগঞ্জের শাহজাদপুরে একটি সাংস্কৃতিক অনুষ্ঠানে তার যোগ দেওয়ার কথা ছিল। কিন্তু তিনি সেই দিন সকালে হঠাৎ অসুস্থ হয়ে পড়েন, এবং তাকে ঢাকার অ্যাপোলো হাসপাতালে নিয়ে যাওয়া হয় চিকিৎসার জন্য। পরবর্তীতে বেলা ১২টায় তার মেয়ের জামাই ইন্দ্রজিৎ সরকার হৃদরোগজনিত কারণে অমল বোসের মৃত্যু সংবাদ ঘোষণা করেন। রাজ্জাক প্রবীর মিত্র প্রকাশকঃ দৈনিক প্রথম আলো অমল বোসের পথ বদলে গেল চির প্রস্থানের দিকে ওয়েব্যাক মেশিনে আর্কাইভকৃত ২০২০-০৭-১৬ তারিখে সংগৃহীত হয়েছেঃ জানুয়ারি ২৪, ২০১২ জানুয়ারি ২৪, ২০১২, যায় যায় দিন এক নজরে অমল বোস সংগৃহীত হয়েছেঃ ২৪ জানুয়ারি, ২০১২ জানুয়ারি ২৩ ২০১২, (বিডিনিউজ টোয়েন্টিফোর ডটকম) অভিনেতা অমল বোস আর নেই ওয়েব্যাক মেশিনে আর্কাইভকৃত ২৬ জানুয়ারি ২০১২ তারিখে সংগৃহীত হয়েছেঃ জানুয়ারি ২৪, ২০১২ দৈনিক প্রথম আলো, ঢাকা, মুদ্রিত সংস্করণ, ২৬ জানুয়ারি, ২০১২ইং, পৃষ্ঠা-১৯ "আজকের এই দিনে / অমল বোসের প্রয়াণ দিবস"। jagonews24.com। সংগ্রহের তারিখ ২০২৩-০৫-১৪।  দৈনিক ইত্তেফাক, বিনোদন প্রতিদিন, মুদ্রিত সংস্করণ, ২৪ জানুয়ারি, ২০১২ইং, পৃষ্ঠাঃ ১২ দৈনিক যুগান্তর, আনন্দনগর, মুদ্রিত সংস্করণ, ২৪ জানুয়ারি, ২০১২ইং, পৃষ্ঠাঃ ১৩ প্রকাশকঃ দৈনিক প্রথম আলো চলে গেলেন অমল বোস ওয়েব্যাক মেশিনে আর্কাইভকৃত ২৭ জুলাই ২০১৯ তারিখে সংগৃহীত হয়েছেঃ জানুয়ারি ২৪, ২০১২ দৈনিক প্রথম আলো, আনন্দ, ঢাকা, মুদ্রিত সংস্করণ, ২৬ জানুয়ারি, ২০১২ইং, পৃষ্ঠা-৩ The Daily Star, Printed Version, P. 20, January 24, 2012 উইকিমিডিয়া কমন্সে অমল বোস সংক্রান্ত মিডিয়া রয়েছে। বাংলা চলচ্চিত্র প্রবেশদ্বার ইন্টারনেট মুভি ডেটাবেজে অমল বোস (ইংরেজি) বাংলা মুভি ডেটাবেজে অমল বোস নানা ছাড়া নাতি অসম্পূর্ণ ওয়েব্যাক মেশিনে আর্কাইভকৃত ২০২০-০৯-০৮ তারিখে